Küünalde tegemine on väga lihtne - rasv tuleb ära sulatada ja valada vormidesse, nöörijupp  tahiks keskele. Kui rasv on hangunud, võetakse valmis küünlad vormidest välja. Vanem variant on kasta tahiks mõeldud nöörijuppi sularasva sisse, lasta hanguda, ja kasta uuesti ning lasta hanguda nii kaua kuni küünal on soovitud jämedusega. See võttis nii palju aega ja küünal tuli kummalise kujuga, nii otsustasin valamisega jätkata. Kui rasv valada purkidesse, saab teha laterna. Kunagi proovisin väikeste purkide peale klaasimaali teha ja nüüd kulusid need tööd marjaks ära. Samuti sobivad maitseainepurgid.